# JÄLLEENMYYNTISOPIMUS (päämiehen näkökulma)

Sopimuspohja tehty päämiehen näkökulmas­ta tilanteeseen, jossa päämies antaa jälleenmyyjälle maailmanlaajuisen myyntioikeuden ohjelmistotuotteisiinsa ja päivitys/ylläpitopalveluihin. Jälleenmyyjä on tässä velvollinen käyttämään yksinomaan päämiehen tavaramerkkiä ja ei voi yhdistää päämiehen tuotteita omiin tuotepaletteihinsa.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta;
on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

#  *Draft 0.1 - \_\_.\_\_.20\_\_*

#

# JÄLLEENMYYNTISOPIMUS

**1. Osapuolet:**

**Ohjelmistonvalmistaja**: Päämiesyritys Oy

 Pääkatu 1

 00000 Espoo

 (”Päämies” tai ”Sopijapuoli”)

**Myyjä:** Myyjä Oy

Sivukatu2

 00100 Vantaa

 (”Myyjä” tai ”Sopijapuoli”)

**2. Taustaa** Yhtiöt ovat syksyllä 20\_\_ neuvotelleet yhteistyön käynnistämisestä. Päämies ja Myyjä (jäljempänä ”Sopijapuolet”) sopivat tällä sopimuksella Päämiehen tuotteiden jakelusta ja Sopijapuolten yhteistyön puitteista ja kestosta.

 **3. Sopimustuotteet** Tällä sopimuksella Päämies antaa Myyjälle jälleenmyyntioikeuden myydä seuraavia Päämiehen tuotteita ja niiden ylläpitoa: maksullinen käyttöoikeus Extrahieno-IT–tuotteisiin (jäljempänä ”Tuotteet”). Tuotteet on yksilöity tämän sopimuksen liitteessä 1.

Tuotteet myydään Päämiehen Määrittelemillä tuotenimillä ja/tai Päämiehen tavaramerkeillä. Myyjällä ei ole oikeutta käyttää muita tuotenimiä ja/tai tavaramerkkejä Tuotteiden nimeämisessä ja markkinoinnissa ilman Päämiehen antamaa kirjallista etukäteislupaa.

 Myyjällä ei ole oikeutta tehdä Tuotteille erillisiä käyttöliittymiä eikä muutenkaan integroida Tuotteita Myyjän omiin tuotteisiin.

**4. Jälleenmyyntioikeus** Myyjän jälleenmyyntioikeus on maailmanlaajuinen ja koskee yksinomaan Myyjää. Myyjä ei ole oikeutettu antamaan Tuotteen myyntioikeuksia tytäryhtiöilleen, osakkuusyhtiöilleen, alijälleenmyyjille tai muille vastaaville kolmansille tahoille.

Myyjällä ei ole yksinmyyntioikeuksia Tuotteisiin. Päämies voi myydä Tuotteita suoraan loppuasiakkaille ja myöntää jälleenmyyntioikeuksia muille yhtiöille Suomessa ja ulkomailla.

**5. Maksut, Tuotteiden hinnat, minimiostot ja toimitus**

 Myyjä maksaa Päämiehelle tämän sopimuksen allekirjoituksen yhteydessä alkumaksun määrältään 10.000 euroa (+ alv), jolla Myyjä saa teknistä informaatiota Tuotteista ja yhden päivän Tuotteisiin liittyvän perehdyttämiskoulutuksen päämiehen toimitiloissa.

 Tuotteiden hinta vuoden 20\_\_ loppuun saakka on xx euroa/kk per käyttäjä ja lisäksi laitemaksu xx euroa/3vuotta per käyttäjä. Tämän jälkeen Tuotteiden hinta on määritelty Päämiehen yleisessä jälleenmyyjähinnastossa, jota Päämies voi aika-ajoin muuttaa. Hinnaston muutoksista on ilmoitettava Myyjälle viimeistään 30 päivää ennen uuden hinnaston voimaantuloa. Myyjällä on oikeus hinnoitella ja myydä Tuotteet ja niiden ylläpito/tukipalvelut loppuasiakkailleen haluamallaan hinnalla.

Myyjä on sitoutunut siihen, että sen toteutuneet ja maksetut minimiostot Päämieheltä ovat jokaisella vuosineljänneksellä vähintään 10.000 euroa (+ alv). Mikäli Myyjän maksetut ostot ovat alle 10.000 euroa (+alv) per vuosineljännes, laskuttaa Päämies Myyjältä pakollisena miniostomaksuna summan, jonka suuruus voi vaihdella 0 - 10.000 euron (+ alv) välillä riippuen Myyjän miniostopakon laiminlyönnistä kyseisellä vuosineljänneksellä.

Päämies toimittaa Tuotteet ja niihin liittyvän dokumentaation Myyjälle tämän sopimuksen allekirjoituksen jälkeen Myyjän tilausten mukaan. Tuotteiden mahdolliset päivitykset ja korjausversiot Päämies toimittaa Myyjälle niiden valmistuttua.

Asiakkaille Tuotteet toimittaa Myyjä sellaisenaan. Asiakastoimituksen yhteydessä Myyjä antaa asiakkaalle myös Päämiehen kulloinkin voimassaolevat vakiomuotoiset loppukäyttäjälisenssiehdot, joissa turvataan Päämiehen immateriaalioikeudet.

**6. Päämiehen Tuotteiden käytön valvonta**

Myyjä on velvollinen aktiivisesti valvomaan, että Myyjän kaikki asiakkaat maksavat kaikesta Tuotteiden käytöstä ja ylläpidosta täysimääräiset maksut Myyjälle.

Päämies voi nimittää riippumattoman hyvämaineisen KHT-tilintarkastajan tarkistamaan Myyjän kirjanpidosta, että Myyjä on maksanut kaikista eteenpäin myymistään Tuotteista yllä olevan kohdan 5 mukaiset maksut Päämiehelle. Päämies maksaa kyseessä olevan KHT-tilintarkastajan palkkiot, mutta Myyjän maksuvajauksen ollessa viisi (5) prosenttia tai enemmän Myyjä maksaa tilintarkastajan palkkiot.

**7.** **Tukipalvelut ja ylläpito**

 Myyjän asiakkaille annettavasta puhelinpalvelusta ja muista tukipalveluista vastaa yksin Myyjä. Päämies antaa tarvittaessa vain ns. taustatukipalvelua suoraan Myyjälle.

**8. Maksuaika** Myyjä maksaa asiakkailleen myymänsä Tuotteiden kuukausimaksut Päämiehelle kolmen kuukauden välein. Maksupäivä on 14 vuorokautta neljännesvuoden päättymisestä. Laitemaksu maksetaan Päämiehelle xx päivän kuluessa Myyjän tilauksesta.

**9. Immateriaalioikeudet** Päämiehellä on yksinomaiset tekijänoikeudet ja muut immateriaalioikeudet Tuotteisiin ja niiden mahdollisiin uusiin versioihin.

**10. Salassapitovelvollisuus**

 Sopijapuolet sitoutuvat pitämään luottamuksellisina toisiltaan saamansa aineiston ja ohjelmistoa tai toisen liiketoimintaa koskevat tiedot.

**11. Sopimuksen voimassaolo**

 Sopimus on voimassa määräaikaisena vuoden 20\_\_ loppuun saakka. Sopimus jatkuu automaattisesti toistaiseksi voimassaolevana vuoden 20\_\_ jälkeen, jos Sopijapuoli ei ole kirjallisesti ilmoittanut viimeistään 30.9.20\_\_ päätöksestään lopettaa sopimuksen voimassaolo 31.12.20\_\_. Vuoden 20\_\_ jälkeen molemmilla Sopijapuolilla on oikeus irtisanoa tämä sopimus päättymään 6 kuukauden kuluttua siitä, kun toinen Sopijapuoli on saanut irtisanomisesta kirjallisen ilmoituksen.

 Sopimuksen päättymisestä huolimatta Sopijapuolet sitoutuvat hoitamaan Myyjän olemassa olevat pitkäkestoiset asiakassopimukset päätökseen tämän sopimuksen ehdoilla. Näiden asiakassopimusten tultua hoidetuiksi ei Sopijapuolilla ole mitään käyttöoikeuksia toistensa immateriaalioikeuksiin ja Sopijapuoli on velvollinen palauttamaan ja/tai tuhoamaan 14 päivän kuluessa kaiken toisen Sopijapuolen immateriaalioikeuksiin liittyvän dokumentaation.

 Molemmilla Sopijapuolilla on oikeus sopimuksen välittömään sopimuksen purkamiseen, jos toinen Sopijapuoli syyllistyy oleelliseen sopimusrikkomukseen, eikä korjaa menettelyään 30 päivän kuluessa saatuaan asiasta kirjallisen reklamaation.

**12. Markkinointi**

Sopijapuolet toteuttavat Tuotteiden markkinointia itsenäisesti ja oman harkintansa mukaan. Myyjä vastaa omalla kustannuksellaan kaikista Tuotteiden markkinointi- ja myyntikuluista. Päämies ei ole velvollinen osallistumaan Myyjän markkinointikuluihin. Päämies voi kuitenkin halutessaan laittaa www-sivuilleen maininnan Myyjän statuksesta ja Myyjän myyntiaktiviteeteistä.

**13. Sopimuksen siirto**

 Sopijapuoli ei saa siirtää tätä sopimusta tai mitään tämän sopimuksen velvoitteita tai oikeuksia kolmannelle osapuolelle, ilman toisen Sopijapuolen etukäteistä kirjallista lupaa.

**14. Aiemmat sopimukset**

Tämä sopimus kumoaa ja mitätöi kaikki Sopijapuolten väliset aiemmat kirjalliset ja suulliset sopimukset liittyen Tuotteiden myyntiin ja Sopijapuolten yhteistyöhön.

**15. Riidanratkaisu** Tätä sopimusta koskevat riitaisuudet käsitellään Helsingin käräjäoikeudessa.

**16. Sopimuksen kappaleet**

 Tätä sopimusta on laadittua kaksi (2) samasanaista kappaletta, yksi kummallekin Sopijapuolelle.

**17. Allekirjoitukset** **Helsingissä tammikuun 1. päivänä 20\_\_**

**PÄÄMIES OY MYYJÄ OY**

 **\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

 **Matti Meikäläinen TeroTeikäläinen**

 **Toimitusjohtaja Toimitusjohtaja**

**LIITE 1**

**PÄÄMIEHEN TUOTTEET**